Europavei 16 (Hordaland)

Artikkelen er erstattet av Europavei 16 (Vestland)

Europavei 16 i Hordaland går mellom Bergen sentrum og den tidligere fylkesgrensa mot Sogn og Fjordane ved Stalheim, Voss. 

Traseen går fra Bergen sentrum nordover om Nyborg i Åsane og snur der sørover mot Indre Arna hvor den går langs Arnavågen. Fra Arna går traseen i flere tunneler langs Sørfjorden og Veafjorden, og gjennom dalføret mellom Stanghelle og Dalseid til Bolstadfjorden. Fra Bolstadøyri følger traseen Vossos hovedløp inkludert Evangervatnet og Vangsvatnet. Fra Tvildemoen ved Vossevangen har den felles trase med riksvei 13 til Vinje, traseen følger dalføret videre forbi Opheimsvatnet til vannskillet. Etter vannskillet mot Sogn går traseen i tunnel under Stalheimskleivi til fylkesgrensen ved Jordalsnuten i Nærøydalen.

 Historikk 
Fra 1975 til europaveisystemet ble omorganisert i 1992 hadde veien betegnelsen europavei 68. Denne fulgte dagens trasé bare langs noen få strekninger. Fra Bergen sentrum til Indre Arna fulgte den den nåværende fylkesvei 580 via Haukeland frem til 1988 da Fløyfjelltunnelen ble åpnet. Mellom Trengereid og Vossevangen fulgte E68 dagens fylkesvei 7 via Norheimsund til Granvin og dagens riksvei 13 videre til Voss.Cappelens bil- og turistkart, dobbeltblad 3-4 Midt-Norge (1982)

Strekningen mallom Trengereid og Dale var tidligere del av riksvei 13, mellom Dale og Dalseid riksvei 569. Mellom Dalseid og Bolstadøyri var det ingen vegforbindelse, en ny veg mellom Dale og Evanger ble åpnet 1992. Fra Bolstadøyri gikk en fylkesveg til Evanger. Avsnittet Evanger – Bulken var opprinnelig riksvei 571, ved Bulken møtte den Rv13 fra Dale som gikk videre til Vossevangen. Bergensbanen ble i 1987 lagt i den 8 km lange Trollkona tunnel i berget sør for Bolstadfjorden. Jernbanens gamle trase langs Bolstadfjorden ble tildels overtatt da det i 1992 ble anlagt ny hovedvei Dale-Voss. En del forlatte jernbanetunneler ble da utvidet til veitunneler, blant annet Trollkonetunnelen. 

Stalheimtunnelen og Sivletunnelen ble åpnet i 1980, og eliminerte Stalheimskleivi, en problematisk veistrekning.

På den felles traseen med  ble det i 2012 anlagt toplanskryss ved Nyborg i Åsane, og motorveien forlenget til Vågsbotn der E39 og E16 skilles.

En ny tunnel forbi Vossevangen, Vangstunnelen, ble åpnet i 2013 og førte gjennomgangstrafikken utenom sentrumsgatene.

 Kommuner og Knutepunkter 


 Referanser 

Kategori:Veier i Hordaland
Kategori:Europavei 16s historie